








Pluto-fagteam FLU 


Referat fra samarbeidsmøte tirsdag 10.oktober, kl. 1300 – 1600.  

Pluto-fagteam FLU (PLUTO =  Prosjekt LærerUtdanning med Teknologisk-pedagogisk Omstilling)
Tilstede: Karin, Lasse, Jo Kjetil, Bjørn, Gry, Merethe, Vigdis, Vivian, Øyvind (første timen), Tor Espen (siste timen),  Helene og Cathrine (studentrepresentantene) og Margrethe.

Forfall: Oddrun, Thormod,  Aud Lillian og Synnøve.
_______________________________________________________________________

2/2000 Torghandel


Ulike oppfatninger av metaforen. Den kan forståes vidt  der alle informasjonskanaler kan 

betraktes som boder, eller mer snevert med spesifiserte opplegg over kortere eller lengre 

perioder der bodene defineres.

Gry og Tor Espen hadde med et notat  som var utgangspunkt for drøfting. 


http://munin.hsh.no/lu/pluto/FLU/torget.doc

Foreløpig har vi lagt inn noen dager hvor studentene må definere sine lærebehov og komme

med  ønsker om tema som fag- eller praksislærerne eller gjestforelesere, eller studentene selv 

kan dekke.

Metaforen ”torget” må være i kontinuerlig drøfting.

4/2000 Årsplan


Rammene for perioden frem til jul ble bestemt (se sak 20: ukeplaner). Detaljer for tema 

”Barnet” drøftes i faglærerteam torsdag 19. oktober kl. 1300.

Idéer videre:

* studentene kan velge områder de vil studere nøyere, f.eks. kan Helene tenke seg å gå inn i begrepet ”samlingen" og hva den betyr for barna

* trekke inn faglærere i større opplegg i barnehagene som f.eks. sirkuset i Trodlahaugen

* skape spesielle opplegg eller ”happenings”  i barnehagen som faglærer kan ha ansvar for

* opplegg inne på skolen som praksislærere kan ha ansvar for

5/2000 Data på to nivåer

* i utdannningen: behovet øker for et virtuelt klasserom. Dette er under utvikling og vil snart være operativt. Bjørn gir innføring i Pluto-flu sitt virtuelle rom (hjemmesider)  torsdag 2. nov. 

* i barnehagen: det er stort behov for hjelp til å utvikle barnehagenes egne nettsteder. 

14/2000 Møteplan

Møtene ble avtalt frem til jul. Alle møter er på Ormaberget. Se egen plan her: http://munin.hsh.no/lu/pluto/FLU/moteplan.doc
9/2000 Praksisorganisering

Innhold: Gode erfaringer med praksis kombinert med teoridager på skolen. Studentene gir 

tilbakemelding om at de får tak i teoristoffet i tilknytning til praksis. 

Teknisk: Uheldig for studentene at praksisdagene var spredt i løpet av uken. De ønsker dager i 

tilknytning til en helg. Dette ble tatt til følge da praksidagene ble fordelt for neste periode.

Reglement: 

- Barnehagene prøver å legge sine planleggingsdager til de dagene studentene er i praksis.

- Studentene leverer vanlig sykemelding til styrer, som igjen orienterer praksisveileder på høgskolen ca. en gang pr. måned. Ved stort fravær må studenten, praksis- og faglærer sammen finne løsninger for hva som må taes opp igjen.

- Praksisen godkjennes ved skoleårets slutt. 

10/2000 Punktteori


Faglærerne skal prøve å ta imot studentenes praksiserfaringer i timene inne på skolen og 

knytte disse til aktuelt teoristoff. Studentene må trene på å fortelle fra praksis i 

klasseromsituasjonen inne på skolen. Formen er krevende for begge parter, men gir 

forhåpentligvis større læringsutbytte.

18/2000 Vurderingsordning/ferdaskrinet


Studentene er oppfordret til å komme med idéer til en god måte å bli vurdert på som alternativ 

til tradisjonell eksamensordning. Vurdering i praksis blir drøftet på praksismøtet 31.10.00.

20/2000 Ukeplaner

Se oversikten via Saksarkivet. Eller klikk rett inn på  høstukene her:

http://munin.hsh.no/lu/pluto/FLU/planer/hostukene.xls
Rommetveit, 14.10.00.

Margrethe Jernes

HSH/ - mj - 14.10.00

